KOMISSION ASETUS (ETY) N:o 84/89,
annettu 16 päivänä tammikuuta 1989,
asetuksen (ETY) N:o 1193/88 muuttamisesta leseiden tuonnissa vaadittavien asiakirjojen osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon leseiden, lesejauhojen sekä muiden viljojen kuin maissin ja riisin jyvien seulomisessa, jauhamisessa tai muussa käsittelyssä syntyneiden muiden jätetuotteiden tuonnista sekä tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 muuttamisesta 28 päivänä maaliskuuta 1988 annetun neuvoston asetuksen (ETY) N:o 1058/88(1) ja erityisesti sen 2 artiklan,
sekä katsoo, että
komission asetuksessa (ETY) N:o 1193/88(2) määritellään yksityiskohtaiset säännöt vuosittaisen tuontikiintiön soveltamisesta, jonka enimmäismäärä, johon sovelletaan alennettua tuontimaksua on 550 000 tonnia lesettä; mainitun asetuksen 4 ja 5 artiklassa säädetään, että viejämaan on käytettävä viimeistään 1 päivästä tammikuuta 1989 erityistä alkuperätodistusta osoittamaan, että tuontimaksun alennusta vastaava vientimaksu on maksettu; tällaisen todistuksen mallia ei ole vielä vahvistettu eikä se ole käytettävissä 1 päivänä tammikuuta 1989, kuten on säädetty; tämän vuoksi olisi säädettävä, että vaihtoehtoinen vientiä koskeva tulliasiakirja hyväksytään, kunnes alkuperätodistuksen malli otetaan käyttöön ja määräpäivää ei enää vahvisteta, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1193/88 5 artikla seuraavasti:
"5 artikla
Kunnes 4 artiklassa säädetty alkuperätodistuksen malli otetaan käyttöön, todiste ennen tämän alkuperätodistuksen käyttöönottoa vietyjen tuotteiden vientimaksun maksamisesta saadaan mistä tahansa vientiä koskevasta tulliasiakirjasta, jos tässä asiakirjassa on tavaroiden tunnistamiseen tarvittavat tiedot, tonnilta perityn maksun määrä, merkintä "Sovellettu erityistä vientimaksua" ja maksun maksamispäivämäärä, todistettuina oikeiksi tämän asetuksen liitteessä olevan toimielimen nimikirjoituksella ja leimalla."
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1989.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä tammikuuta 1989.